ఆసిఫ్ అలీ

ఆసిఫ్ అలీ (జననం 1991, అక్టోబరు 1), పాకిస్తానీ క్రికెటర్. పాకిస్తాన్ జాతీయ క్రికెట్ జట్టుకు ఆడాడు. ఫస్ట్-క్లాస్ క్రికెట్‌లో, ఆసిఫ్ నార్తర్న్‌కు ప్రాతినిధ్యం వహిస్తున్నాడు. పాకిస్థాన్ సూపర్ లీగ్‌లో ఇస్లామాబాద్ యునైటెడ్ తరపున ఆడాడు.

పాకిస్తాన్ క్రికెట్ బోర్డు ద్వారా 2018–19 సీజన్ కోసం సెంట్రల్ కాంట్రాక్ట్ పొందిన ముప్పై ముగ్గురు ఆటగాళ్ళలో ఇతను ఒకడు.

తొలి జీవితం 
ఆసిఫ్ 1991, అక్టోబరు 1న పాకిస్తాన్‌లోని ఫైసలాబాద్‌లో జన్మించాడు. క్రికెట్‌లోకి వెళ్ళడానికి ముందు, ఇనుప ఫౌండ్రీలో కూలీగా పనిచేశాడు.

దేశీయ, టీ20 ఫ్రాంచైజీ కెరీర్ 
2017–18 క్వాయిడ్-ఎ-అజామ్ ట్రోఫీలో ఫైసలాబాద్ తరపున ఆరు మ్యాచ్‌లలో 369 పరుగులతో అత్యధిక పరుగుల స్కోరర్‌గా నిలిచాడు. పోఖారా రైనోస్ తరపున 2017 ఎవరెస్ట్ ప్రీమియర్ లీగ్‌లో కూడా ఆడాడు.

2018 ఏప్రిల్ లో 2018 పాకిస్తాన్ కప్ కోసం పంజాబ్ జట్టులో ఎంపికయ్యాడు. టోర్నమెంట్ సమయంలో పంజాబ్ తరపున అత్యధిక పరుగులు చేశాడు, నాలుగు మ్యాచ్‌లలో 328 పరుగులు చేశాడు.

అంతర్జాతీయ కెరీర్ 
2018 మార్చిలో వెస్టిండీస్‌తో జరిగిన సిరీస్‌లో పాకిస్తాన్ ట్వంటీ 20 ఇంటర్నేషనల్ జట్టులో ఎంపికయ్యాడు. 2018 ఏప్రిల్ 1న వెస్టిండీస్‌పై పాకిస్తాన్ తరపున తన టీ20 క్రికెట్ లోకి అరంగేట్రం చేసాడు. 2018, జూలై 13న జింబాబ్వేపై పాకిస్తాన్ తరపున వన్డే క్రికెట్ లోకి  అరంగేట్రం చేసాడు.

2019 మేలో 2019 క్రికెట్ ప్రపంచ కప్ కోసం పాకిస్తాన్ క్రికెట్ బోర్డు టోర్నమెంట్ కోసం వారి చివరి పదిహేను మంది సభ్యుల జట్టులో ఎంపికయ్యాడు.

2021 ఐసీసీ టీ20 ప్రపంచ కప్ 
2021 సెప్టెంబరులో 2021 ఐసీసీ పురుషుల టీ20 ప్రపంచ కప్ కోసం పాకిస్తాన్ జట్టులో ఎంపికయ్యాడు. ఇతని ఎంపికను మాజీ క్రికెటర్లు సహా చాలామంది విమర్శించారు. అయితే అతను న్యూజిలాండ్, ఆఫ్ఘనిస్తాన్‌లపై కీలకమైన పరుగులు చేసి తన ఎంపిక సరైనదని నిరూపించుకున్నాడు. ఆఫ్ఘనిస్తాన్‌పై 7 బంతుల్లో అజేయంగా 25 పరుగులు చేసినందుకు అతను మ్యాన్ ఆఫ్ ది మ్యాచ్ అవార్డును గెలుచుకున్నాడు. 

2021 నవంబరులో టీ20 ప్రపంచ కప్ సందర్భంగా పాకిస్థాన్ తరపున మ్యాచ్-విజేత ప్రదర్శన చేసినందుకు ఆసిఫ్ అలీ ప్లేయర్ ఆఫ్ ది మంత్ అవార్డును గెలుచుకున్నాడు.

ఆసియా కప్ 2022 
ఆసియా కప్ 2022 కోసం పాకిస్థాన్ జట్టుకు ఎంపికయ్యాడు. 2022 సెప్టెంబరు 8న ఆఫ్ఘనిస్తాన్‌తో జరిగిన మ్యాచ్‌లో ఐసీసీ ప్రవర్తనా నియమావళి లెవల్ 1ని ఉల్లంఘించినందుకు అతనికి మ్యాచ్ ఫీజులో 25% జరిమానా విధించబడింది, అతను ఆఫ్ఘనిస్తాన్ బౌలర్ ఫరీద్ అహ్మద్‌తో వాగ్వాదానికి దిగాడు.

మూలాలు

బాహ్య లింకులు 
 

జీవిస్తున్న ప్రజలు
1991 జననాలు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు